ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சர்வதேச செவிலியர் தினத்தைக் குறிக்கும் நிகழ்வில் மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் உரையாற்றினார்
சர்வதேச செவிலியர் தினத்தைக் குறிக்கும் நிகழ்வில் மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் இன்று உரையாற்றினார். சுகாதாரம் மற்றும் குடும்ப நல அமைச்சகத்தின் ஒத்துழைப்புடன் இந்திய நர்சிங் கவுன்சில் இந்த நிகழ்வுக்கு ஏற்பாடு செய்திருந்தது. சுகாதார கவனிப்பில் செவிலியரின் அக்கறையையும், சேவையையும் கவுரவிப்பதற்காக நவீன செவிலியர் பணியின் நிறுவனரான பிளாரன்ஸ் நைட்டிங்கேலின் பிறந்தநாள் சர்வதேச செவிலியர் தினமாக உலகம் முழுவதும் கடைப்பிடிக்கப்படுகிறது.
செவிலியர்களின் அர்ப்பணிக்கப்பட்ட தேச சேவைக்காக அவர்களை பாராட்டிய டாக்டர் பாரதி பிரவின் பவார், மருத்துவருக்கும், நோயாளிக்கும் இடையே மிகமுக்கிய தொடர்பாளர்களாக இருப்பவர்கள் செவிலியர்கள் என்றார். முகச்சுளிப்பு இல்லாமல் இரவானாலும், பகலானாலும் நோயாளிகளின் தேவைகளை உணர்ந்து செயல்படும் செவிலியர்கள் சிறப்புமிக்கவர்கள் என்றும் அவர் கூறினார். இவர்கள் சுகாதாரத்துறையின் முதுகெலும்புகள் என்றும் அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824688
கலாசாரத்துறை அமைச்சகம்
‘ஜெய் ஹிந்த்’- புதிய ஒலி, ஒளி காட்சியை செங்கோட்டையில் உள்துறை அமைச்சர் திரு அமித்ஷா நாளை தொடங்கிவைக்கிறார்
செங்கோட்டையில் மிகவும் எதிர்பார்க்கப்பட்ட 'ஜெய் ஹிந்த்' -ஒலி, ஒளி காட்சியை உள்துறை அமைச்சர் திரு அமித்ஷா நாளை மாலை தொடங்கி வைக்கிறார்.
நிகழ்த்துக்கலை - படவிளக்கம், நேரடி திரைப்பட காட்சி, நடிகர்கள், நடன கலைஞர்கள் மற்றும் பொம்மலாட்டம் மூலம் கடந்த 75 ஆண்டுகால நடைமுறைகள் மற்றும் 17 ஆம் நூற்றாண்டு முதல் இன்று வரையிலான இந்தியாவின் வீரம் மற்றும் வரலாற்றின் பெருமைமிகு விளக்கக்காட்சியாக இது அமையும். மூன்று பகுதிகளாகப் பிரிக்கப்பட்ட ஒரு மணி நேர ஒலி, ஒளி காட்சி - 'ஜெய் ஹிந்த்' , மராட்டியர்களின் எழுச்சி, 1857 விடுதலைப்போர், இந்திய தேசிய ராணுவத்தின் எழுச்சி மற்றும் ஐஎன்ஏ வழக்கு உள்ளிட்ட இந்திய வரலாற்றின் முக்கிய அத்தியாயங்களை விளக்கும். நடனக் கலைஞர்கள் மற்றும் பொம்மலாட்டங்கள். நௌபத்கானா முதல் திவான்-இ-ஆம் முதல் திவான்-இ-காஸ் வரை செங்கோட்டையில் உள்ள பல்வேறு நினைவுச்சின்னங்களில் 3- பகுதி நிகழ்ச்சி காட்சிப்படுத்தப்படும்.
5 ஆண்டுகளுக்கு பின் நடத்தப்படும் இந்த நிகழ்ச்சி ஆங்கிலம் மற்றும் ஹிந்தி மொழிகளில் பொது மக்களுக்கு ஒரு முறை 700 பேர் காணும் வகையில் இருக்கை வசதியுடன் காட்சிப்படுத்தப்படும்.
குறு சிறு மற்றும் நடுத்தர தொழில் துறை அமைச்சகம்
சிறு, குறு, நடுத்தரத்தொழில் நிறுவனங்களுக்கு, தாமதமாக பணப்பட்டுவாடா செய்யப்படுவது குறித்த பிரச்சினைகளுக்கு தீர்வு காண்பதற்காக தனித்திட்டம் ஒன்று குறித்து அரசு ஆலோசித்து வருகிறது : - திரு நிதின் கட்காரி
சிறு, குறு, நடுத்தரத்தொழில் நிறுவனங்களுக்கு தாமதமாக பணப்பட்டுவாடா செய்யப்படுவது குறித்த பிரச்சினைகளுக்கு தீர்வு காண்பதற்காக தனித்திட்டம் ஒன்று குறித்து அரசு ஆலோசித்து வருகிறது என்றும், சிறு, குறு, நடுத்தரத்தொழில் நிறுவனங்களுக்கான தொகைகளை அவர்களுக்கு அளிப்பதற்கென தனி நிதியம் ஒன்று ஏற்படுத்தப்படும் என்றும் மத்திய சிறு, குறு, நடுத்தரத்தொழில் நிறுவனங்கள், சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்காரி இன்று கூறினார்.
சிறு, குறு, நடுத்தரத்தொழில் நிறுவனங்களுக்கு, தாமதமாகப் பணப் பட்டுவாடா செய்யப்படும் விஷயம் குறித்துப் பேசிய திரு கட்காரி, சிறு, குறு, நடுத்தரத்தொழில் நிறுவனங்களுக்கு உடனடியாக அவர்களுக்கான தொகைகளை வழங்க, அனைத்து முயற்சிகளும் மேற்கொள்ளப்பட வேண்டும் என்றும், அனைத்து அரசுத் துறைகளுக்கும் இதுகுறித்து உத்தரவுகள் பிறப்பிக்கப்பட்டுள்ளன என்றும் கூறினார்.
கோவிட்-19 நோய் எவ்வாறு சிறு, குறு, நடுத்தரத்தொழில் நிறுவனங்கள் துறையைப் பாதித்துள்ளது என்பது குறித்து இந்திய வர்த்தக சங்கப்  பிரதிநிதிகளுடன், காணொளி மாநாட்டின் மூலம் அவர் உரையாடினார்.
சில தொழில்துறைகள் செயல்பட அரசு அனுமதித்துள்ள போதிலும், கோவிட்-19 நோய் பரவாமல் தடுப்பதற்கு, தேவையான முன்னெச்சரிக்கை நடவடிக்கைகளை மேற்கொள்வதை தொழில்துறையினர் உறுதி செய்ய வேண்டியது அவசியம் என்றும் திரு கட்காரி கூறினார்.
வெளிநாடுகளில் இருந்து இறக்குமதி செய்யப்படும் பொருள்களுக்குப் பதிலாக, உள்நாட்டிலேயே உற்பத்தி செய்யப்படும் பொருள்களைப் பயன்படுத்துவதற்கு, கவனம் செலுத்தப்பட வேண்டியது அவசியம் என்றும் அவர் வலியுறுத்தினார். தொழில்நுட்பத்தைப் பயன்படுத்துவது, ஆராய்ச்சி, புதிய கண்டுபிடிப்புகள், தரமேம்பாடு போன்றவை தொழில் வளர்ச்சிக்குப் பெரும் பங்காற்றும் என்றும் அவர் கூறினார்.
இந்தக் கலந்துரையாடலின் போது ASSOCHAM பிரதிநிதிகள், உலக அளவிலான கோவிட்-19 நோய் பாதிப்பின் காரணமாக சிறு, குறு, நடுத்தரத்தொழில் நிறுவனங்கள் எதிர்கொள்ளும் பல்வேறு சவால்கள் குறித்து கவலை தெரிவித்தனர். சில ஆலோசனைகளையும் வழங்கினர். சிறு, குறு, நடுத்தரத்தொழில் நிறுவனங்கள் தொடர்ந்து இயங்குவதற்கு, அரசு ஆதரவளிக்க வேண்டும் என்றும் அவர்கள் கேட்டுக் கொண்டார்கள்.
(Visitor Counter : 121
பிரதமர் அலுவலகம்
பிரதமர் உத்தராகண்டிற்கு டிசம்பர் 30-ம் தேதி பயணம் மேற்கொண்டு ரூ.17,500 கோடி மதிப்பிலான 23 திட்டங்களுக்கு அடிக்கல் நாட்டி தொடங்கி வைக்கிறார்
பிரதமர் திரு நரேந்திர மோடி, டிசம்பர் 30ம் தேதி உத்தராகண்ட் மாநிலம் ஹல்துவானிக்கு பயணம் மேற்கொள்கிறார். ரூ.17,500 கோடிக்கும் மேற்பட்ட 23 திட்டங்களுக்கு அடிக்கல் நாட்டும் அவர், மேலும் பல திட்டங்களைத் தொடங்கி வைக்கிறார்.
23 திட்டங்களில், ரூ.14,100 கோடி மதிப்பிலான 17 திட்டங்களுக்கு அடிக்கல் நாட்டப்படுகிறது. இவற்றில் மாநிலம் முழுவதும் பல்வேறு பகுதிகளில். பாசனம். சாலை வசதி, வீட்டு வசதி, சுகாதார உள்கட்டமைப்பு, தொழில், தூய்மைப் பணிகள், குடிநீர் விநியோகம் உள்ளிட்டத் திட்டங்கள் அடங்கும்.
பல்முனை சாலை விரிவாக்கத் திட்டங்கள், பித்தோராகரில் ஒரு புனல்மின் திட்டம் ஆகியவையும் தொடங்கி வைக்கப்படுகின்றன. இவற்றின் செலவு மதிப்பு, ரூ.3,400 கோடியாகும்.
பிரதமர் அடிக்கல் நாட்ட உள்ள திட்டங்களில், லக்வார் பன்னோக்குத் திட்டமும் ஒன்றாகும். 1976ஆம் ஆண்டு தொடங்கப்பட்ட இத்திட்டம் பல ஆண்டுகளாக கிடப்பில் போடப்பட்டிருந்தது. இது ஆறு மாநிலங்களுக்கு பயன் அளிக்கக் கூடியதாகும்.
ரூ.8,700 கோடி மதிப்பிலான சாலைத்திட்டங்களுக்கு அடிக்கல் நாட்டி தொடங்கி வைக்கப்படுகிறது. எல்லைப் பகுதிகளில் தொலைதூரத்தில் உள்ள இடங்களை இணைக்கும் பிரதமரின், தொலைநோக்குக்கு ஏற்ப இது செயல்படுத்தப்படும். இதன் மூலம் கைலாஷ் மானசரோவர் யாத்திரை இணைப்பு மேம்படுத்தப்படும்.
உத்தம்சிங் நகரில் ரிஷிகேஷ் எய்ம்ஸ் துணை மையம், பித்தோரகரில் ஜெகஜீவன் ராம் அரசு மருத்துவக் கல்லூரி ஆகியவற்றுக்கும் அடிக்கல் நாட்டப்பட உள்ளது. நாட்டின் அனைத்துப் பகுதிகளிலும் உலகத்தரம் வாய்ந்த மருத்துவ வசதிகளை வழங்க வேண்டும் என்ற பிரதமரின் முயற்சிக்கு ஏற்ப இது செயல்படுத்தப்படும்.
காசிப்பூரில் அரோமா பூங்கா, சித்தார்கஞ்சில் பிளாஸ்டிக் தொழிற்பூங்கா, பல்வேறு பகுதிகளில் வீட்டு வசதி, சுகாதார திட்டங்கள், மாநிலம் முழுவதும் பல்வேறு குடிநீர் விநியோகத்திட்டங்கள் ஆகியவற்றுக்கும் பிரதமர் அடிக்கல் நாட்டுகிறார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785898
-------
(
நிதி அமைச்சகம்
பொது இயக்குநரகம் ஜிஎஸ்டி புலனாய்வு  600 கோடி ரூபாய்க்கு மேல் வரி ஏய்ப்பு செய்த மூன்று நிறுவனங்களைக் கண்டறிந்து வழக்கு பதிந்தது.
M / s பார்ச்சூன் கிராபிக்ஸ் லிமிடெட், M/s ரீமா பாலிச்செம் பிரைவேட் லிமிடெட் & M/s. கணபதி எண்டர்பிரைசஸ், ஆகிய மூன்று நிறுவனங்களும் எந்தவொரு பொருள்களும் இல்லாமல் விலைப்பட்டியல் தயாரித்து வழங்குவதில் ஈடுபட்டது கண்டறியப்பட்டு அவர்கள் மீது வழக்கு பதிவு செய்யப்பட்டது. செப்டம்பர் 2019இல் பொது இயக்குநரகம் ஜிஎஸ்டி புலனாய்வு - வருவாய்ப் புலனாய்வு இயக்குநரகம்  செப்டம்பர் 2019 தொடங்கிய அகில இந்திய கூட்டு நடவடிக்கையில், பல்வேறு ஏற்றுமதியாளர்களுக்கு எதிராகப் பதிவு செய்யப்பட்ட வழக்கில், ஏற்றுமதியாளர்களில் ஒருவரான M / s அனன்யா எக்ஸில் க்கு எதிராகப் பதிவு செய்யப்பட்ட வழக்கில் மேலும் தரவுப் பகுப்பாய்வு குறித்த விவரங்களை அதிகாரிகள் கண்டறிந்த பகுத்தாராய்ந்த போது, தகுதியற்ற உள்ளீட்டு வரிக்கடனை  காரணமாக காட்டி, ஒருங்கிணைந்த பொருட்கள் மற்றும் சேவை வரி  பணத்தைத் திரும்பப் பெறுவது தெரிய வந்தது. ஜிஎஸ்டி புலனாய்வு தலைமையக இயக்குநரகம்  நடத்திய விசாரணையின் போது, M / s என்று தெரியவந்துள்ளது. M /s ரீமா பாலிச்செம் பிரைவேட் லிமிடெட் லிமிடெட், M / s. பார்ச்சூன் கிராபிக்ஸ் லிமிடெட் மற்றும் மெ. கணபதி எண்டர்பிரைசஸ் ஆகிய மேற்கூறிய மூன்று நிறுவனங்கள் எந்தவொரு பொருள்களும் இல்லாமல், 4100 கோடி ரூபாய்க்கு மேல் விலைப்பட்டியல் தயாரித்து 600 கோடி ரூபாய்க்கும் அதிகமான வரித் தொகையை பல்வேறு நிறுவனங்களுக்கு உள்ளீட்டு வரிக்கடனாக  மோசடியாக அனுப்பப்பட்டுள்ளது தெரியவந்தது.
CGST சட்டம், 2017 இன் 132   மற்றும் 132   பிரிவுகளின் கீழ் குற்றங்களைச் செய்ததற்காக இந்த மூன்று நபர்களையும் ஜிஎஸ்டி புலனாய்வு இயக்குநரகம்  கைது செய்யப்பட்டு நீதிமன்றத்தில் ஆஜர் செய்து மாஜிஸ்திரேட் காவலில் விசாரிக்கப்படுகின்றனர்.
இந்த விவகாரத்தில் மேலதிக விசாரணைகள் நடந்து வருகின்றன.
(Visitor Counter : 193
பிரதமர் அலுவலகம்
ஒடிசாவில் ரயில் விபத்தில் உயிரிழந்தவர்களுக்கு பிரதமர் இரங்கல்
ஒடிசாவில் நடந்த ரயில் விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் தனது ட்விட்டர் பதிவில்,
"ஒடிசாவில் நடந்த ரயில் விபத்தினால் மிகுந்த வேதனை அடைந்துள்ளேன். துயரமான இந்த தருணத்தில், உயிரிழந்தவர்களின் குடும்பத்தினருடன் எனது எண்ணங்கள் இருக்கின்றன. காயமடைந்தவர்கள் விரைவில் குணமடைய பிரார்த்திக்கிறேன். ரயில்வே துறை அமைச்சர் திரு அஷ்வினி வைஷ்ணவ் அவர்களிடம் பேசி நிலைமையை கேட்டறிந்தேன். சம்பவ இடத்தில் மீட்புப் பணிகள் துரிதமாக நடைபெற்று வருகின்றன. பாதிக்கப்பட்டவர்களுக்கு அனைத்து உதவிகளும் செய்யப்பட்டு வருகின்றன என்று பதிவிட்டுள்ளார்.
பிரதமர் அலுவலகம்
இலங்கை அதிபராகத் தேர்ந்தெடுக்கப்பட்டுள்ள திரு.கோத்தபய ராஜபக்சேவுக்கு பிரதமர் வாழ்த்து
பிரதமர் திரு. நரேந்திர மோடி இலங்கை அதிபராகத் தேர்ந்தெடுக்கப்பட்டுள்ள திரு. கோத்தபய ராஜபக்சேவை தொலைபேசி மூலம் தொடர்பு கொண்டு அவரது தேர்தல் வெற்றிக்காக வாழ்த்து தெரிவித்தார்.
இந்திய மக்களின் சார்பிலும், தமது சார்பிலும் வாழ்த்து தெரிவித்த பிரதமர், திரு. ராஜபக்சேயின் திறமையான தலைமையின் கீழ் இலங்கை மக்கள் அமைதி மற்றும் வளர்ச்சிப் பாதையில் மேலும் முன்னேற்றமடைவார்கள் என்றும், இந்தியா – இலங்கை இடையே சகோதரத்துவம், கலாச்சாரம், வரலாறு, நாகரிகம் தொடர்பான உறவுகள் மேலும் வலுப்பெறும் என்றும் நம்பிக்கை தெரிவித்தார். இலங்கை அரசுடன் இந்த உறவைத் தொடர இந்தியா உறுதிபூண்டுள்ளதாக பிரதமர் தெரிவித்தார்.
பிரதமரின் வாழ்த்துக்கு திரு.ராஜபக்சே நன்றி தெரிவித்தார். மேம்பாடு, வளர்ச்சியை உறுதி செய்ய இந்தியாவுடன் மிகவும் நெருக்கமாக பணியாற்ற தாம் தயாராக இருப்பதாக அவர் கூறினார்.
இந்தியாவுக்கு விரைவில் வசதிக்கேற்ப வருகை தருமாறு திரு.ராஜபக்சேவுக்கு பிரதமர் அழைப்பு விடுத்தார். இந்த அழைப்பு ஏற்கப்பட்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
விடுதலையின் அமிர்தப் பெருவிழாவை கொண்டாடும் வகையில் மார்ச் 14 முதல் 20 வரை “நுகர்வோர் அதிகாரமளிக்கும் வாரத்திற்கு” நுகர்வோர் விவகாரத் துறை ஏற்பாடு
விடுதலையின் அமிர்தப் பெருவிழாவின் ஒரு பகுதியாக, வளர்ந்து வரும் இந்தியாவின் 75 ஆண்டுகளையும், அதன் மக்கள், கலாச்சாரம் மற்றும் சாதனைகளின் புகழ்பெற்ற வரலாற்றையும் கொண்டாட 2022 மார்ச் 14 முதல் 20 வரை “நுகர்வோர் அதிகாரமளிக்கும் வாரத்திற்கு” நுகர்வோர் விவகாரத் துறை ஏற்பாடு செய்கிறது.
மார்ச் 15-ம் தேதி அனுசரிக்கப்படும் உலக நுகர்வோர் உரிமைகள் தினத்துடன் இந்த கொண்டாட்டங்கள் இணைந்துள்ளன. இது தொடர்பாக நாட்டின் பல்வேறு இடங்களில் பல நடவடிக்கைகளை நுகர்வோர் விவகாரங்கள் துறை ஏற்பாடு செய்யும்.
கொண்டாட்டத்தின் தொடக்க நாளில், துறையின் கீழ் உள்ள நிறுவனங்களின் களப் பிரிவுகளான, இந்திய தரநிலைகள் அலுவலகம் , இந்தியன் இன்ஸ்டிடியூட் ஆஃப் லீகல் மெட்ராலஜி  ராஞ்சி, இந்திய தேசிய கூட்டுறவு நுகர்வோர் கூட்டமைப்பு , நேஷனல் டெஸ்ட் ஹவுஸ்  மற்றும் பிராந்திய தரநிலை ஆய்வகங்கள் 75 கிராமங்களில் கிராமப்புற மக்கள் தொடர்பு நிகழ்ச்சிகளை நடத்தும்.
தேசிய நுகர்வோர் உதவி எண், நுகர்வோர் பாதுகாப்பு சட்டம் 2019-ன் அம்சங்கள், பிஐஎஸ் தரநிலைகள், பேக்கேஜ் செய்யப்பட்ட பொருட்களின் விவரங்கள், ஐஎஸ்ஐ குறியீடுள்ள பிரஷர் குக்கர்களின் பயன்பாடு மற்றும் உள்ளூர் மக்கள் தொடர்புடைய பல்வேறு முயற்சிகள் பற்றிய விழிப்புணர்வை இந்தத் திட்டங்கள் உருவாக்கும். ஹெல்மெட். ஹால்மார்க் செய்யப்பட்ட தங்க நகைகளை வாங்குதல் மற்றும் சரியான எடை மற்றும் அளவைப் பயன்படுத்துதல் உள்ளிட்டவை குறித்த விழிப்புணர்வும் உருவாக்கப்படும்.
உலக நுகர்வோர் உரிமைகள் தினத்தைக் கொண்டாடும். முக்கிய நிகழ்வு மார்ச் 15, 2022 அன்று புது தில்லியில் ஏற்பாடு செய்யப்பட்டுள்ளது. "நியாயமான டிஜிட்டல் நிதி" என்பது இந்த ஆண்டின் மையக்கருத்தாகும். மத்திய நுகர்வோர் விவகாரங்கள், உணவு, பொது விநியோகம், ஜவுளி, வர்த்தகம் மற்றும் தொழில்துறை அமைச்சர் திரு பியூஷ் கோயல் இந்நிகழ்ச்சியைத் தொடங்கி வைக்கிறார்.
நுகர்வோர் விவகாரங்கள், உணவு மற்றும் பொது விநியோகம், சுற்றுச்சூழல், வனம் மற்றும் பருவநிலை மாற்றத்திற்கான இணை அமைச்சர் திரு அஷ்வினி குமார் சௌபே, தேசிய நுகர்வோர் இடர் தீர்வு ஆணையத்தின் தலைவர் நீதிபதி ஆர் கே அகர்வால், இன்ஃபோசிஸின் நிர்வாகம் சாரா தலைவர் திரு நந்தன் நீலேகனி மற்றும் பிற உயரதிகாரிகள் இந்த விழாவில் கலந்துகொள்வார்கள் என்று எதிர்பார்க்கப்படுகிறது.
நுகர்வோர் எதிர்கொள்ளும் பிரச்சனைகளை விவாதிக்க சிறப்பு
அமர்வுகளுக்கு ஏற்பாடு செய்யப்பட்டுள்ளன. பிஐஎஸ், ஆர்ஆர்எஸ்எல் மற்றும் என்டிஎச் ஆகியவற்றின் 75 ஆண்டுகால அறிவியல் மற்றும் நிறுவனப் பயணம் குறித்த மெய்நிகர் கண்காட்சியையும் துறை தொடங்குகிறது.
மார்ச் 16-17 அன்று மின்-வணிகம் குறித்த காணொலி மாநாடு ஏற்பாடு செய்யப்படும். மைகவ் உடன் இணைந்து வினாடி வினா நடத்தப்பட்டு, வெற்றியாளர்களுக்கு பரிசும், பங்கேற்பாளர்கள் அனைவருக்கும் சான்றிதழ்களும் வழங்கப்படும். நுகர்வோர் அதிகாரமளிக்கும் வாரத்தை நினைவுகூர 20 மார்ச் 2022 வரை மேலும் பல செயல்பாடுகளுக்கும் திட்டமிடப்பட்டுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1805317
பிரதமர் அலுவலகம்
ஜம்மு-காஷ்மீர் சுற்றுலாத் துறையில் முன்னேற்றகரமான வளர்ச்சியைப் பதிவுசெய்துள்ளதால் பிரதமர் மகிழ்ச்சியை வெளிப்படுத்தினார்
ஜம்மு-காஷ்மீர் சுற்றுலாத் துறையில் முன்னேற்றகரமான வளர்ச்சியைப் பதிவு செய்ததையடுத்து பிரதமர் திரு நரேந்திர மோடி மகிழ்ச்சி தெரிவித்தார்.
ஜம்மு-காஷ்மீரின் தகவல் மற்றும் மக்கள் தொடர்புத்துறை பதிவிட்ட ட்வீட்டை மேற்கோள் காட்டி, பிரதமர் தனது ட்வீட்டர் பதிவில்,
"அருமையான செய்தி! ஜம்மு-காஷ்மீர் மக்களின் அரவணைப்பு மற்றும் விருந்தோம்பலுக்குப் பாராட்டுகள்" என்று தெரிவித்துள்ளார்
பிரதமர் அலுவலகம்
மாநில தினத்தை முன்னிட்டு மேகாலயா மக்களுக்கு பிரதமர் வாழ்த்து
மாநில தினத்தை முன்னிட்டு மேகாலயா மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
“மேகாலயா மாநில மக்கள் காட்டி வரும் பாசத்தை நான் எப்போதும் எண்ணி மகிழ்வதுண்டு. இந்த மாநிலத்தின் இயற்கை அழகு மனம் கவருவதாகும். மேகாலயா மக்களின் நல்வாழ்விற்கும், ஆரோக்கியமான வாழ்க்கைக்கும் நான் இறைவனை பிரார்த்திக்கிறேன்.” என்று பிரதமர் குறிப்பிட்டுள்ளார்
நிதி அமைச்சகம்
நிதி தொழில்நுட்ப தீர்வுகளுக்கு புதிய கட்டமைப்பு குஜராத்தில் அறிமுகம்
நிதி சேவையில் ஈடுபட்டுள்ள நிறுவனங்களின் தொழில்நுட்ப தீர்வுகளுக்கு ‘சாண்ட்பாக்ஸ் ஒழுங்குமுறை’ என்ற புதிய கட்டமைப்பு குஜராத்தில் அறிமுகம் செய்யப்ப்டடுள்ளது.
குஜராத்தின் காந்தி நகர் மாவட்டத்தில் உள்ள கிஃப்ட் நகரில், உலகத் தரம் வாய்ந்த நிதி தொழில்நுட்ப மையத்தை உருவாக்கும் நோக்கத்தில், வங்கி, காப்பீடு, பங்கு விற்பனை போன்ற துறைகளில், நிதி தொழில்நுட்ப முயற்சிகளை மேம்படுத்த சர்வதேச நிதிச் சேவை மையங்கள் ஆணையம் , முயற்சிக்கிறது.
இந்த தொலை நோக்கை அடையும் நடவடிக்கையாக ‘சாண்ட்பாக்ஸ்ஒழுங்குமுறை’ என்ற கட்டமைப்பை ஐஎப்எஸ்சிஏ அறிமுகம் செய்துள்ளது. இந்த புதிய கட்டமைப்பின் கீழ், நிதி சேவையில் ஈடுபட்டுள்ள நிறுவனங்கள், வாடிக்கையாளர்களின் தேவையை பூர்த்தி செய்யும் புதுமையான நிதி தொழில்நுட்ப தீர்வுகளை பரிசோதித்து பார்க்க முடியும். இதில் முதலீட்டாளர்களுக்கான பாதுகாப்பு அம்சங்கள் உள்ளன. இந்த சாண்ட் பாக்ஸ் ஒழுங்குமுறை, ஐஎப்எஸ்சி அமைந்துள்ள கிப்ட் நகரில் மட்டும் செயல்படுத்தப்படும்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665858
(Visitor Counter : 195
பிரதமர் அலுவலகம்
பண்டித ஜவஹர்லால் நேருவின் நினைவுதினத்தை முன்னிட்டு பிரதமர் மோடி அஞ்சலி
இந்தியாவின் முதல் பிரதமர் பண்டித ஜவஹர்லால் நேருவின் நினைவு தினத்தையொட்டி, பிரதமர் மோடி அவருக்கு மரியாதை செலுத்தினார். பிரதமர் தமது டுவிட்டரில், பண்டித ஜவஹர்லால் நேருஜியின் நினைவுநாளில் அவருக்கு மரியாதை என்று தெரிவித்துள்ளார்.
ரெயில்வே அமைச்சகம்
ஒரு மாத கால தீவிர பாதுகாப்பு இயக்கத்தைக் கடைப்பிடிக்க உள்ளது இந்திய ரயில்வே
ரயில் தடம் புரளுதல், ஆபத்தில் சிக்னல் கடந்து செல்லுதல், பிற வகையான விபத்துகளைத் தடுத்தல் போன்ற நடவடிக்கைகளுக்காக இந்திய ரயில்வே ஒரு மாத கால தீவிர பாதுகாப்பு இயக்கத்தை இன்று முதல் தொடங்கியுள்ளது. பல்வேறு பிரிவுகள், லாபிகள், பராமரிப்பு மையங்கள், பணித் தளங்கள் போன்றவற்றுக்குச் சென்று, விபத்துகளைத் தடுக்க பரிந்துரைக்கப்பட்ட பாதுகாப்பான செயல்பாட்டு மற்றும் பராமரிப்பு நடைமுறைகளைச் சரிபார்த்து செயல்படுத்துவதை முழுமையாக ஆய்வு செய்யுமாறு ரயில்வே வாரியம், மண்டல ரயில்வே மற்றும் பிரிவுகளின் மூத்த அதிகாரிகள் அறிவுறுத்தப்பட்டுள்ளனர். உதவி லோகோ பைலட்கள் / லோகோ பைலட்டுகள் மூலம் சிக்னலிங் அம்சங்கள் மற்றும் பிரேக்கிங் நடைமுறைகளை கடைப்பிடிக்க முக்கியத்துவம் கொடுக்கப்பட்டுள்ளது; வேகக் கட்டுப்பாடுகளை கடைபிடித்தல், டிராக் மெஷின்கள்/டவர் வேகன்களின் ஆபரேட்டர்களின் ஆலோசனைகளை அறிதல், பணியிடப் பாதுகாப்பு, குறுக்குவழிகள் போன்றவற்றைத் தடுத்தல் போன்ற நடவடிக்கைகள் மேற்கொள்ளப்படவுள்ளன. செயல்பாடு/பராமரிப்பு/ பணி நடைமுறைகளைக் கவனிக்க, பிரிவு/லாபி/பராமரிப்பு மையங்களின் பணித்தளத்தில் போதுமான நேரத்தை செலவிடுமாறும், களப்பணியாளர்களுக்கு தீர்வுகளை வழங்குமாறும் , அலுவலர்களுக்கு அறிவுறுத்தப்பட்டுள்ளது.
ஜல்சக்தி அமைச்சகம்
கள நிலவரம் மற்றும் முன்னேற்றத்தை ஆய்வு செய்வதற்காக தேசிய ஜல் ஜீவன் திட்ட குழு ஜார்க்கண்ட் பயணம்
ஜார்க்கண்டில் உள்ள ராஞ்சி, செரைகேலா கர்சவான் மற்றும் பூர்பி சிங்கம் ஆகிய மூன்று மாவட்டங்களில் தேசிய ஜல் ஜீவன் திட்டத்தின் பல்துறை குழு 2021 டிசம்பர் 14 முதல் 17 வரை பயணம் மேற்கொண்டுள்ளது.
இந்த பயணத்தின் போது குழு உறுப்பினர்கள் பல்வேறு கிராமங்களுக்கு செல்கின்றனர் . அனைத்து குடும்பங்களுக்கும் பாதுகாப்பான குழாய் நீர் இணைப்புகளை வழங்குவதற்கான ஜல் ஜீவன் திட்டத்தின் முன்னேற்றம் மற்றும் செயல்பாட்டின் பல்வேறு அம்சங்களைப் பற்றி ஆய்வு செய்வதோடு, கள நிலவரத்தை புரிந்து கொள்வது இப்பயணத்தின் நோக்கமாகும்.
மாவட்ட அதிகாரிகள், கிராம மக்கள், பஞ்சாயத்து உறுப்பினர்கள் போன்றவர்களுடன் அவர்கள் உரையாடுகிறார்கள். பல்வேறு அம்சங்களைப் பற்றி தெரிவிக்க மாநிலக் குழுவுடன் பின்னர் அவர்கள் தொடர்பு கொள்வார்கள்.
2024-ம் ஆண்டுக்குள் அனைத்து கிராமப்புற வீடுகளுக்கும், மார்ச் 2022-க்குள் பள்ளிகள், அங்கன்வாடி மையங்கள், ஆசிரமங்கள் மற்றும் பிற பொது அமைப்புகளுக்கும் குழாய் நீர் இணைப்புகளை வழங்க ஜார்கண்ட் திட்டமிட்டுள்ளது. இந்தியாவில் சுமார் 3% கிராமப்புற குடும்பங்கள் ஜார்க்கண்டில் உள்ளன. ஆனால் நாட்டின் சுமார் 4.7% குழாய் நீர் இணைப்புகள் மாநிலத்தில் வழங்கப்பட உள்ளன.
2021-22-ல் திட்டமிடப்பட்ட 9.5 லட்சம் குடும்பங்களில் 2.39 லட்சம்  வீடுகளுக்கு குழாய் நீர் இணைப்புகளை மாநிலம் இதுவரை வழங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781629
வணிகம் மற்றும் தொழில்துறை அமைச்சகம்
ஸ்டார்ட் அப் இந்தியா சர்வதேச உச்சி மாநாட்டில் உரையாற்றும் பிரதமர் புது நிறுவனங்களுடன் கலந்துரையாடுகிறார்
நாடுகளுக்கிடையேயான ஒத்துழைப்பை வலுப்படுத்துவதன் மூலம் ஸ்டார்ட் அப் எனப்படும் புது நிறுவனங்களுக்கான சூழலியலை மேம்படுத்தும் நோக்கில், இரண்டு நாள் 'பிராரம்ப்: ஸ்டார்ட் அப் இந்தியா சர்வதேச உச்சி மாநாட்டின்' முதல் நாளான நேற்று உலகெங்கிலும் இருந்து முன்னணி சிந்தனையாளர்கள் ஒரு தளத்தில் ஒன்று திரண்டனர்.
தொழில்நுட்பங்கள், புதுமைகள், துடிப்பான கொள்கைகள் மற்றும் முன்னெடுப்புகள் உள்ளிட்டவை குறித்து அவர்கள் விவாதித்தனர். இளம் கண்டுபிடிப்பாளர்கள் மற்றும் தொழில் முனைவோரிடையே ஊக்கத்தை உருவாக்குவதற்கு அரசு மற்றும் சர்வதேச அமைப்புக்களுக்கு இந்த நிகழ்ச்சி உதவியது.
வர்த்தகம் மற்றும் தொழில் அமைச்சகத்தின் தொழில்கள் மற்றும் உள்நாட்டு வர்த்தக ஊக்குவிப்பு துறையால் ஜனவரி 15 மற்றும் 16 ஆகிய தேதிகளில் இந்த உச்சி மாநாடு நடத்தப்படுகிறது.
பிராரம்ப்: ஸ்டார்ட் அப் இந்தியா சர்வதேச உச்சி மாநாட்டில் இன்று மாலை பிரதமர் திரு நரேந்திர மோடி காணொலி மூலம் உரையாற்றவிருக்கிறார்.
பிம்ஸ்டெக் ஸ்டார்ட் அப் உச்சி மாநாட்டை நடத்த இந்தியா உறுதி பூண்டுள்ளது என்று ஆகஸ்ட் 2018-இல் காத்மாண்டுவில் நடைபெற்ற நான்காவது பிம்ஸ்டெக் உச்சி மாநாட்டில் பிரதமர் உறுதியளித்தவாறு இந்த இரண்டு நாள் மாநாடு ஏற்பாடு செய்யப்பட்டுள்ளது.
மத்திய ரயில்வே, வர்த்தகம், தொழில்கள், நுகர்வோர் விவகாரங்கள் மற்றும் பொது விநியோக அமைச்சர் திரு பியுஷ் கோயல் நேற்று இம்மாநாட்டை தொடங்கி வைத்தார்.
25-க்கும் அதிகமான நாடுகளிலிருந்து 200-க்கும் அதிகமான சர்வதேச வல்லுநர்கள் பங்குபெறும் இந்த உச்சி மாநாடு ஸ்டார்ட் அப் இந்தியா திட்டத்தை மத்திய அரசு தொடங்கியதற்கு பின்பு நடைபெறும் மிகப்பெரிய ஸ்டார்ட்அப் நிகழ்ச்சி ஆகும்.
ஸ்டார்ட் அப் சூழலியல்களை உருவாக்கி வலுப்படுத்தும் விதமாக, உலகம் முழுவதிலும் உள்ள நாடுகளுக்கு இடயே பல்வேறு துறைகளில் ஒத்துழைப்பு மற்றும் கூட்டை மேம்படுத்தும் வகையில் 24 அமர்வுகள் இந்த உச்சிமாநாட்டில் நடைபெறும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688984
------
(Visitor Counter : 165
பிரதமர் அலுவலகம்
ஜப்பானின் முன்னாள் பிரதமர் யாசுஹிரோ நகசோனே மறைவுக்குப் பிரதமர் இரங்கல் தெரிவித்துள்ளார்
ஜப்பானின் முன்னாள் பிரதமரும், முக்கியமான ராஜியவாதியுமான யாசுஹிரோ நகசோனே மறைவுக்குப் பிரதமர் திரு நரேந்திர மோடி இரங்கல் தெரிவித்துள்ளார்.
“ஜப்பானின் முன்னாள் பிரதமரும், முக்கியமான ராஜியவாதியுமான யாசுஹிரோ நகசோனே மறைவுக்கு இரங்கல்கள். 23 ஆண்டு இடைவெளிக்குப் பின் முதன்முறையாக வருகை தந்த பிரதமராக இவர் இந்தியாவில் மேற்கொண்ட பயணத்தை நாம் எப்போதும் நினைவுகூருவோம்.
நமது இருதரப்பு உறவுகளை வளப்படுத்த யாசுஹிரோ நகசோனேயின் பங்களிப்பு மதிப்புக்குரியதாகும். சமகால இந்தியா-ஜப்பான் நட்புறவின் சிற்பியாக அவர் நினைவுகூரப்படுவார்” என்று பிரதமர் கூறியுள்ளார்.
|
|
ஜப்பானின் முன்னாள் பிரதமரும், முக்கியமான ராஜியவாதியுமான யாசுஹிரோ நகசோனே மறைவுக்கு இரங்கல்கள்.
23 ஆண்டு இடைவெளிக்குப் பின் முதன்முறையாக வருகை தந்த பிரதமராக இவர் இந்தியாவில் மேற்கொண்ட பயணத்தை நாம் எப்போதும் நினைவுகூருவோம்.
நமது இருதரப்பு உறவுகளை வளப்படுத்த யாசுஹிரோ நகசோனேயின் பங்களிப்பு மதிப்புக்குரியதாகும்.
சமகால இந்தியா-ஜப்பான் நட்புறவின் சிற்பியாக அவர் நினைவுகூரப்படுவார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாட்டில் கொவிட் சிகிச்சை பெறுபவர்கள் 7,29,243-ஆக குறைந்துள்ளனர்.
81 நாட்களுக்குப்பின், நாட்டில் தினசரி கொவிட் பாதிப்பு 60,000க்கும் கீழ் குறைந்தது. கடந்த 24 மணி நேரத்தில் 58,419 பேருக்கு தொற்று ஏற்பட்டது.
நாட்டில் இதுவரை குணமடைந்தவர்களின் மொத்த எண்ணிக்கை 2,87,66,009.
கடந்த 24 மணி நேரத்தில் 87,619 பேர் குணமடைந்தனர். தினசரி குணமடைபவர்களின் எண்ணிக்கை, தினசரி கொவிட் பாதிப்பை விட கடந்த 38 நாட்களாக அதிகமாக உள்ளது. குணமடைந்தோர் வீதம் 96.27 சதவீதமாக அதிகரிப்பு
வார அளவிலான தொற்று வீதம் 5 சதவீதத்துக்கும் குறைவாக உள்ளது. தற்போது 3.43 சதவீதமாக உள்ளது.
தினசரி பாதிப்பு வீதம் 3.22 சதவீதம், கடந்த 13 நாட்களாக 5 சதவீதத்துக்கும் குறைவாக உள்ளது.
கொவிட் பரிசோதனை திறன் கணிசமாக அதிகரிக்கப்பட்டுள்ளது - இது வரை 39.10 கோடி பரிசோதனைகள் மேற்கொள்ளப்பட்டுள்ளன.
தேசிய தடுப்பூசி நடவடிக்கையின் கீழ் 27.66 கோடி தடுப்பூசி டோஸ்கள் போடப்பட்டுள்ளன.
-----

(Visitor Counter : 132
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 10,26,159-ஆகக் குறைந்துள்ளது.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 54,531 பேர் குறைந்துள்ளனர்.
கடந்த 24 மணி நேரத்தில் 80,834 புதிய பாதிப்புகள் ஏற்பட்டுள்ளன; 71 நாட்களுக்குப் பிறகு மிகக் குறைவு.
இதுவரை மொத்தம் 2,80,43,446 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 1,32,062 பேர் குணமடைந்தனர்.
தொடர்ந்து 31-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 95.26 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 4.74% ஆகும்.
தொடர்ந்து 20-வது நாளாக, அன்றாட பாதிப்பு வீதம் 10 சதவீதத்திற்கும் குறைவாக, 4.25 சதவிகிதமாக உள்ளது.
இதுவரை 37.81 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 25.31 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726707
பாதுகாப்பு அமைச்சகம்
லடாக்கில் உள்ள லே பொது மருத்துவமனையின் வசதி நிலை குறித்து இந்திய ராணுவம் தெளிவுபடுத்துகிறது.
பிரதமர் திரு நரேந்திர மோடி ஜூலை 03, 2020 அன்று லேவில் உள்ள பொது மருத்துவமனைக்கு விஜயம் செய்த போது பார்வையிட்ட மருத்துவமனை வசதியின் நிலை குறித்து சில பகுதிகளில் ஆதாரமற்ற குற்றச்சாட்டுகள் எழுந்துள்ளன.
நமது துணிச்சலான ஆயுதப்படைகள் எவ்வாறு நடத்தப்படுகின்றன என்பதில் அபிப்ராய பேதங்கள் முன்வைக்கப்படுவது துரதிர்ஷ்டவசமானது. ஆயுதப்படைகள் தங்கள் பணியாளர்களுக்கு சிறந்த சிகிச்சையை அளிக்கின்றன.
இந்த 100 படுக்கைகளுடன் உள்ள மருத்துவ வசதி, நெருக்கடி காலத்தில் விரிவாக்கப்பட்டதில் ஒரு பகுதியாகும், இது பொது மருத்துவமனை வளாகத்தின் ஒரு பகுதியாகும் என்பதும் தெளிவுபடுத்தப்பட்டுள்ளது.
கோவிட்-19 நெறிமுறைகளின் படி பொது மருத்துவமனையின் சில வார்டுகளைத் தனிமைப்படுத்தும் வசதிகளுடையதாக மாற்ற வேண்டும். எனவே, பொதுவான பயிற்சி ஆடியோ வீடியோ ஹால் ஆகப் பயன்படுத்தப்பட்ட அரங்கம், ஒரு வார்டாக மாற்றப்பட்டது, ஏனெனில் இந்த மருத்துவமனை கோவிட் சிகிச்சைக்கான மருத்துவமனையாகவும் செயல்பட்டது.
கோவிட் பகுதிகளிலிருந்து தனிமைப்படுத்தப்படுவதை உறுதி செய்வதற்காக கால்வானில் இருந்து வந்ததிலிருந்து காயமடைந்த வீர்ர்கள் அங்கு தங்க வைக்கப்பட்டுள்ளனர். தலைமை இராணுவத் தளபதி ஜெனரல் எம். எம். நாரவனே மற்றும் ராணுவத் தளபதியும் அதே இடத்தில் காயமடைந்த வீர்ர்களை பார்வையிட்டனர்.
(